**Az Erdők Világnapja, március 21-e alkalmából**

**Dr. Nagy István miniszter úr a PRO SILVA HUNGARIAE DÍJAT adományozta**

1. **Ferenczy András, a Nemzeti Élelmiszerlánc-biztonsági Hivatal Kiemelt Ügyek Igazgatóságának erdészeti főfelügyelője részére,** a faanyag kereskedelmi lánc hatósági felügyeleti rendszerének kiépítésében és működtetésében végzett kiváló tevékenységéért, szakigazgatási munkájáért.
2. **Jagicza Attila, a Bakonyerdő Zrt. üzemtervezési és szakfelügyeleti osztályvezetője részére,** a gyakorlati erdőgazdálkodást, az erdőgazdálkodási tervezést és nyilvántartást megalapozó rendszerek minőségi fejlesztéséért, a jogalkotás terén végzett munkájáért.
3. **Könnyű István, a Könnyű EBt. ügyvezető igazgatója részére,** a magán erdőgazdálkodás alapfeltételeinek kidolgozásában, a szervezeti rendszer megalapozásában elért eredményeiért.
4. **Dr. Lakatos Ferenc egyetemi tanár, a Soproni Egyetem Erdőmérnöki Karának intézetigazgatója részére,** a hazai erdészeti felsőoktatás és kutatás terén elért eredményeiért, publikációs tevékenységéért.
5. **Mergner Ulrich, a Bajor Államerdészet erdészetvezetője részére,** az örökerdő-gazdálkodás alapjainak és az erdőgazdálkodásba integrált természetvédelem gyakorlatának oktatásáért.
6. **Dr. Ódor Péter, a Magyar Tudományos Akadémia Ökológiai Kutatóközpont Ökológiai és Botanikai Intézetének osztályvezetője részére,** elhivatott kutatói munkájáért, mellyel hidat képez a biológiai tudományok és az erdészeti gyakorlat között.

**Agrárminiszter Úr a PRO SILVA HUNGARIAE EMLÉKPLAKETTET adományozta**

1. **László Diána, a Mocz és Társa Magánerdészet Kft. ügyvezető igazgatója részére,** a magán erdőgazdálkodás alapjait meghatározó erdő ingatlan-nyilvántartási, számviteli és adózási feltételek területén végzett kiváló munkájáért.
2. **Pintér Ottó, a SEFAG Erdészeti és Faipari Zrt. erdészeti igazgatója részére,** a Zselic lenyűgöző bükköseinek természetes felújításában, az állományok gondozásában elért eredményeiért, társadalmi szerepvállalásáért.

**Dr. Nagy István miniszter úr Miniszteri Elismerő Oklevelet adományozott**

**1. Babos Imréné, a Gemenci Erdő- és Vadgazdaság Zrt. nyugalmazott készárutér-kezelője részére,** a Pörbölyi Fűrészüzemben végzett lelkiismeretes munkájáért, munkaköri feladatain túlmutató tevékenységéért.

**2. Gráczki Elemérné, a Zalaerdő Zrt. Nagykanizsai Erdészetének gazdasági vezetője részére,** több mint négy évtizedes az erdőgazdaságot segítő gazdasági tevékenységéért, innovatív vezetői munkájáért, nyugdíjba vonulása alkalmából.

**3. Horváth Mihály, a SEFAG Erdészeti és Faipari Zrt. erdészeti igazgatója részére,** a Belső-Somogyi Homokvidék kocsányos tölgyes állományainak fenntartása, bővítése terén végzett kiváló munkájáért.

**4. Kanyó Béla, a KEFAG Kiskunsági Erdészeti és Faipari Zrt. faipari üzemvezetője részére,** a bugaci raklapüzem három évtizedes eredményes vezetéséért, szakmai tevékenységéért.

5. **Keczeli Zoltán, a Bakonyerdő Zrt. közjóléti létesítmény vezetője részére,** sportszakmai, edzői tevékenységéért, a gyenesdiási lőtércentrum kialakításában végzett munkájáért.

**6.** **Kiss László, a Pilisi Parkerdő Zrt. nyugalmazott kerületvezető erdésze részére,** közel hat évtizedes erdészeti pályafutásáért, társadalmi szerepvállalásáért.

**7.** **Kopcsjak János, a Körös-Maros Nemzeti Park Igazgatóság mezőgazdasági erőgépkezelője részére,** a természetvédelmi kezelések végrehajtásában, ezen belül több száz hektár erdő telepítésében, felújításában és ápolásában ellátott munkájáért.

**8.** **Kovács István, a NEFAG Nagykunsági Erdészeti és Faipari Zrt. kerületvezető erdésze részére,** a kunszentmártoni kerületben végzett tevékenységéért, a makkvetéssel történő erdősítésben vállalt újító szerepéért.

**9.** **Liebhardt István, a Pilisi Parkerdő Zrt. pénzügyi és kontrolling osztályvezetője részére,** az erdőgazdaság pénzügyi terveinek, az informatikai innovációs megoldásainak korszerűsítéséért.

**10.** **Szalai Jenő László, a KEFAG Kiskunsági Erdészeti és Faipari Zrt. nyugalmazott nehézgépkezelője részére,** közel öt évtizedes a KEFAG erdőfelújítási és erdőtelepítési tevékenységét segítő magas színvonalú munkájáért.

**11. Tóth Béla Ákos, az E-Erdészet Bt. ügyvezetője részére,** számos innovatív erdészeti és faipari informatikai program és mérőeszköz kidolgozásáért.

**12. Varga Ervin Bertalan, a Pilisi Parkerdő Zrt. nyugalmazott erdésze részére,** több évtizedes elhivatott szakmai munkájáért, az erdészetet segítő önkéntes tevékenységéért.

**13. Dr. Varga Gyula, a SEFAG Erdészeti és Faipari Zrt. vadgazdálkodási osztályvezetője részére,** elhivatott, innovatív szakmai tevékenységéért, kutatói munkájáért.